सिमी नरेंद्र मोदी प आत्मघाती हमला करे के योजना बनवले रहे
नई दिल्ली - अल कायदा के वेबसाइट से मिलल जानकारी से प्रेरणा लेके प्रतिबंधित संगठन, सिमी के सरगना नरेंद्र मोदी प आत्मघाती हमला करेवाला रहन।
अँग्रेजी अखबार, हिंदुस्तान टाइम्स के मुताबीक जब नरेंद्र मोदी लोकसभ चुनाव के प्रचार करत रहन त सिमी उनुका फियादिन हमला करे के योजना बनवले रहे। अखबार के मुताबीक सिमी के संदिग्ध सरगना, हैदर अली अधिकारी लोगन के बतवले कि अल कायदा के वैबसाइट से मिलल जानकारी के आधार प उ एगो अयीसन जैकेट भी तैयार कईले रहन जवना में विस्फोटक भरल रहे।
हैदर अली आगे बतवले कि, उ जैकेट के जांच करे खातिर ओकरा के एगो पेड़ से बान्ह के रेमोट से विस्फोट भी कईले, जांच में जैकेट में लगावल बम ठीक से काम कईलस लेकिन ओकर शक्ति कम रहे, एहसे पेड़ के सिर्फ छाल ही झुलसल, एकरा से जादा कुछ ना भईल। हैदर इ सभ जांच रांची के सिथिओ गाँव में रेलवे लाइन के किनारा कईले रहन।
जांच अधिकारी कहले कि, हालांकि हैदर के मन में आत्मघाती हमला में केहु अवुरी के इ जैकेट पहिनावे के विचार रहे, लेकिन बाद में उ ए योजना के खतम करत मोदी के पटना रैली में हमला करे के योजना प काम करे लागल।
मालूम रहे कि, हैदर के 20 मई के दिन तीन गो अवुरी लोगन के संगे एनआईए झारखंड से गिरफ्तार कईले रहे। एनआईए के अधिकारी दावा करतारे के 7 जुलाई 2013 के गया में भईल विस्फोट में भी हैदर के हाथ रहे।
bho_Deva bho_Deva bho_Deva bho_Deva bho_Deva bho_Deva